
1. ჰიდრავლიკური კალკულაცია

პროექტანტმა უნდა შეასრულოს არსებული ინფრასტრუქტურის სრული ჰიდრავლიკური ანალიზი და კალკულაცია, რომელიც მოიცავს როგორც მიმდინარე სამუშაო რეჟიმის, ასევე საპროექტო და CIP რეჟიმების შეფასებას.
ჰიდრავლიკური კალკულაცია უნდა მოიცავდეს:
1. არსებული სისტემის აღწერა და ჰიდრავლიკური მოდელის აგება: 
· არსებული ჭაბურღილები 
· არსებული ტუმბოები 
· არსებული სატუმბი სადგურები 
· არსებული მილსადენები 
· არსებული ავზები, კვანძები, მანიფოლდები და არმატურა 
2. საწყისი მონაცემების გადამოწმება და დადასტურება: 
· მილსადენების რეალური სიგრძეები 
· შიდა დიამეტრები 
· მასალები 
· ნიშნულები და გეოდეზიური მონაცემები 
· არსებული ტუმბოების პარამეტრები 
· ჭაბურღილების დებიტები 
· ქარხანაში საჭირო წნევა და დებიტი 
3. არსებული სისტემის ჰიდრავლიკური შეფასება შემდეგ რეჟიმებში: 
· ნორმალური ოპერაციული რეჟიმი 
· პიკური დატვირთვის რეჟიმი 
· ერთი ხაზის მუშაობის რეჟიმი 
· CIP პროცესის რეჟიმი 
· ავარიული/რეზერვის რეჟიმი 
4. კალკულაციაში უნდა განისაზღვროს: 
· დებიტები თითოეულ მონაკვეთზე 
· სიჩქარეები თითოეულ მილში 
· ხაზური და ადგილობრივი წნევის დანაკარგები 
· საჭირო და არსებული წნევები 
· ტუმბოების საჭირო სიმძლავრე 
· კრიტიკული წერტილები და შეზღუდვები 
5. პროექტანტმა უნდა შეაფასოს: 
· რამდენად საკმარისია არსებული ინფრასტრუქტურა 
· რომელი მონაკვეთებია ჰიდრავლიკურად არასაკმარისი 
· სად არის დიამეტრის გაზრდის საჭიროება 
· სად არის ტუმბოების შეცვლის ან დამატების საჭიროება 
· შესაძლებელია თუ არა უწყვეტი მუშაობა. 
6. ჰიდრავლიკური ანალიზის შედეგების საფუძველზე წარმოდგენილი უნდა იყოს: 
· არსებული მდგომარეობის შეფასების ანგარიში 
· პრობლემური მონაკვეთების ჩამონათვალი 
· რეკომენდაციები ოპტიმიზაციისთვის 
· საპროექტო რეჟიმების შედარებითი ანალიზი 
· საბოლოო დასკვნა არსებული სისტემის გამოყენებადობასა და მოდერნიზაციის საჭიროებაზე, რომლის მიხედვითაც განისაზღვრება სამოდერნიზაციო პროექტების მოცულობა.  
7. ჰიდრავლიკური კალკულაცია უნდა წარმოდგეს: 
· ტექსტური ანგარიშის სახით 
· ცხრილების სახით 
· სქემატური სახით
· საჭიროების შემთხვევაში, ჰიდრავლიკური მოდელის ამონაწერებით


2. მილსადენების პროექტირება
1. ზოგადი მოთხოვნა
პროექტის ფარგლებში უნდა მომზადდეს მილსადენების ინფრასტრუქტურის სრული მოდერნიზაციის საპროექტო გადაწყვეტები ისე, რომ:
· უზრუნველყოფილი იყოს დუბლირებული (2-ხაზიანი) სისტემა 
· თითოეული მილი უზრუნველყოფდეს 100% დებიტს დამოუკიდებლად 
· შესაძლებელი იყოს CIP რეცხვა მიწოდების შეწყვეტის გარეშე 
· სისტემა იყოს ჰიდრავლიკურად ოპტიმიზირებული 

2 დუბლირებული მილსადენები
2.1 დამოუკიდებელი მილსადენი 
თითოეული მილი უნდა იყოს: 
· ჰიდრავლიკურად გათვლილი სრული დებიტისთვის 
· ოპერაციულად დამოუკიდებელი 

2.2 სამუშაო რეჟიმები
სისტემა უნდა უზრუნველყოფდეს:
· ნორმალური რეჟიმი - ორივე მილი მუშაობს (50% / 50%) 
· CIP რეჟიმი - ერთი მილი მუშაობს (100%), მეორე ირეცხება  
· როტაცია - მილები იცვლება ფუნქციებით 

3. მილსადენების პროექტირება
3.1 საპროექტო მოთხოვნები
პროექტანტმა უნდა უზრუნველყოს:
· მილსადენების სრული ჰიდრავლიკური გათვლა 
· დიამეტრების შერჩევა, სიჩქარეების კონტროლი, წნევის დანაკარგების განსაზღვრა 
· მილსადენის ოპტიმალური მარშრუტის განსაზღვრა როგორც ჰიდრავლიკური ასევე მშენებლობისთვის საჭირო ნებართვების აღების კუთხით.
· შეთანხმების მიღებისთვის ყველა საჭირო დამატებითი სამუშაოების გაწევა

3.2 ჰიდრავლიკური პირობები
· თითოეული მილი უნდა იყოს გათვლილი:
100% დებიტზე (ერთ მილზე) 
· სიჩქარეები: 
                რეკომენდებული: 0.8 – 2.0 მ/წმ 

3.3 კრიტიკული მონაკვეთები
განსაკუთრებული ყურადღება უნდა მიექცეს:
· სატუმბი სადგურიდან ქარხნამდე მონაკვეთებს 
· გრძელ მონაკვეთებს 
· მაღალი დებიტის ხაზებს 

4. არსებული მილსადენების მოდერნიზაცია
უნდა განხორციელდეს:
· არსებული მილსადენების შეფასება 
· არასაკმარისი დიამეტრების იდენტიფიკაცია 
· საჭიროების შემთხვევაში: 
· ჩანაცვლება 
· დამატებითი ხაზის საპროექტო გადაწყვეტა 
· გადაკეთება 
5. ნებისმიერი სხვა დეტალი რომელიც დამკვეთს არ აქვს გათვალისწინებული და პროექტანტის გამოცდილებიდან გამომდინარე იქნება შემოთავაზებული მისასალმებელია და  ექვემდებარება განხილვას.

მილსადენის დეტალური საპროექტო დოკუმენტაციის მომზადება 
საპროექტო ორგანიზაცია ვალდებული იქნება განახორციელოს ბორჯომის მილსადენის დეტალური პროექტირების სამუშაოები. სამუშაოები უნდა შესრულდეს საქართველოში მოქმედი კანონმდებლობის შესაბამისად, და უნდა აკმაყოფილებდეს სამშენებლო ნებართვის მიღებისათვის დადგენილ მოთხოვნებს. პარალელურად მნიშვნელოვანია, რომ დეტალური საპროექტო სამუშაოები ითვალისწინებდეს სანიტარულ და უსაფრთხოების მოთხოვნებს, რომლებიც დადგენილია ბორჯომის მინერალური წყლისათვის და პროექტის განხორციელებისათვის საჭირო ყველა დოკუმენტაციას. კერძოდ, დოკუმენტაცია ისეთნაირად უნდა იქნას შედგენილი, რომ დამკვეთმა შეძლოს ტენდერის გამოცხადება სამშენებლო სამუშაოებზე და შეარჩიოს შესაბამისი მშენებელი კონტრაქტორი პროექტის განხორციელების ეტაპისათვის.
საპროექტო დოკუმენტაცია უნდა მოიცავდეს მილსადენს შერჩეული კორიდორის ტოპოგრაფიული აგეგმვის მასალებს. აგეგმვა უნდა განხორციელდეს GNSS/CORS სისტემასთან თავსებადი და საქართველოს საჯარო რეესტრის მიერ აღიარებული ხელსაწყოებით/მეთოდოლოგიით. აგეგმვა უნდა განხორციელდეს მინიმუმ 1:500 მასშტაბით, თუმცა შესაძლებელია რომ ტოპოგრაფიული რუკები წარმოდგენილი იქნას 1:1000 ან 1:2000 მასშტაბით.  ტოპოგრაფიული მასალები ხელმისაწვდომი უნდა იყოს ავტოკადის და გეოსაინფორმაციო სისტემის ფაილების სახით. ტოპოგრაფიულ ინფორმაციაზე დატანილი უნდა იქნას აგეგმვის დროისათვის საქართველოს საჯარო რეესტრში გაფორმებული კერძო მფლობელობის საზღვრები, ასევე კომუნიკაციები რომლებსაც კვეთს ან მიუყვება მილსადენის შერჩეული კორიდორი. საჭიროების შემთხვევაში შეიძლება საჭირო გახდეს მილსადენის გარკვეული რთული საინჟინრო მონაკვეთების უფრო დეტალური აგეგმვა მაგ 1:50 მასშტაბში. გადაწვეტილება დეტალური კვანძების აგეგმვის სიზუსტის შესახებ მიღებული უნდა იქნას საპროექტო ორგანიზაციის მიერ. 
ტოპოგრაფიული აგეგმვის შემდგომ, უნდა განხორციელდეს მილსადენის პროექტირება, კერძოდ მომზადდეს მილსადენის განლაგების გეგმები. ნახაზები წარმოდგენილი უნდა იყოს მინიმუმ 1:1000 ან 1:2000 მასშტაბით რომელიც გათვლილია ა1 ან ა3 ფორმატის ნახაზებისათვის. რეკომენდებულია რომ გენერალური გეგმა წარმოდგენილი იყოს როგორც ა0 ან ა1 ფორმატზე, ასევე დეტალური ნახაზები ა1 ან ა3 ფორმატზე. 
მილსადენის გეგმასთან ერთად უნდა მომზადდეს მილსადენის გრძივი პროფილების ნახაზები. გრძივი პროფილისათვის გამოყენებული უნდა იქნას საქართველოში მიღებული სტანდარტები და პრაქტიკა. გრძივ პროფილებზე დატანილი უნდა იქნას მილის პიკეტაჟი ან კილომეტრ ნიშნულები. მიწის ზედაპირის ნიშნული, მილის ძირის ნიშნული, ასევე კვეთები არსებულ ინფრასტრუქტურასთან. რეკომენდებულია ასიმეტრიული მასშტაბის გამოყენება ჰორიზონტალური -1:100 /  ვერტიკალური 1:10 ან შესაბამისად 1:500 – 1:50. ინფორმაციისათვის რეკომენდებულია რომ გრძივ პროფილებზე დატანილი იქნას ასევე მილსადენზე დაპროექტებული არმატურა, მიერთების წერტილები (ასეთის არსებობის შემთხვევაში, ასევე გეო-საინჟინრო ინფორმაცია და რეკომენდაციები ტრანშეის მოწყობის შესახებ (გრუნტის კატეგორია, ტრანშეის გათხრის და გამაგრების ტიპები და ა.შ.).
მას შემდეგ რაც მომზადდება მილსადენის გეგმის პირველადი ვარიანტი, საპროექტო ორგანიზაციამ უნდა მოამზადოს ინფორმაცია სხვადასხვა სტრუქტურებთან შეთანხმებების მისაღწევად. უნდა დადგინდეს ტრასაზე არსებული კომუნიკაციები და შეთანხმებების საჭიროება, შემდგომ უნდა მომზადდეს ნახაზების პაკეტები გზების, მიწისქვეშა ელექტროგადამცემი ხაზების, ოპტიკური კაბელების, წყალმომარაგების, წყალარინების, ქალაქის სადრენაჟე სისტემების და  ბუნებრივი აირის ქსელის კვეთების შესახებ. აღნიშნული პაკეტები გადაეცემა დამკვეთს თანმხლებ წერილებთან ერთად რათა მოხდეს მათი შეთანხმება შესაბამის სტრუქტურებთან. სულ მცირე, ეს სტრუქტურებია: ბორჯომის მუნიციპალიტეტი, საქართველოს გარემოს დაცვისა და სოფლის მეურნეობის სამინისტრო, საქართველოს საავტომობილო გზების დეპარტამენტი, საქართველოს რკინიგზა. ასევე უნდა მოხდეს საპროექტო მილსადენით ადგილზე არსებული ინფრასტრუქტურული ობიექტებთან შეხებაში მოსვლის ადგილების გამოვლენის შემდეგ მათ მფლობელებთან შეთანხმებაც. კომუნიკაციას აღნიშნულ სტრუქტურებთან უზრუნველყოფს აიდიეს ბორჯომი, თუმცა პროცესში ჩართული უნდა იქნას საპროექტო დაწესებულების ტექნიკური წარმომადგენელი ტექნიკური გადაწვეტილებების შესათანხმებლად. შესაძლოა ქსელის ოპერატორებმა შეთანხმების პროცესში მოითხოვონ დოკუმენტაციაში კორექტივების შეტანა, რაც უზრუნველყოფილი უნდა იქნას საპროექტო ორგანიზაციის მიერ. 
პარალელურად უნდა მომზადდეს დოკუმენტაცია სახელმწიფო ტყის ფონდთან და ბორჯომი-ხარაგაულის ეროვნული პარკის ადმინისტრაციასთან შესათანხმებლად, თუ კი მილსადენის მარშრუტი შეხებაში მოვა ხსენებულ ტერიტორიებთან. შესაძლებელია საჭირო გახდეს კორიდორში არსებული ხე-მცენარეების შესწავლა და ინვენტარიზაცია საქართველოს წითელი ნუსხით დაცული მცენარეების ბუნებიდან ამოსაღებად, ან ხე მცენარეების მოსაჭრელად, თუმცა წინასწარი შეფასებით აღნიშნული შეთანხმების საჭიროება არ იკვეთება. აღნიშნული საკითხი შეიძლება გახდეს მოცულობითი, ამ შემთხვევაში გათვალისწინებული უნდა იქნას დამატებითი სამუშაოები, რომლის წინასწარი შეფასებაც უნდა მოხდეს ერთეული ღირებულებების საშუალებით და დამკვეთთან დამატებითი შეთანხმებით. 
შეთანხმებების მიღწევის შემდეგ საპროექტო ორგანიზაციამ უნდა გააგრძელოს პროექტირების სამუშაოები, კერძოდ მიღწეული ტექნიკური პირობების შესაბამისად შეასწოროს საპროექტო ნახაზები და დეტალური გეგმები და დოკუმენტაცია მოამზადოს ნებართვის მისაღებად და მშენებლობის კონტრაქტორის დასაქირავებლად. უნდა მომზადდეს პროექტის განმარტებითი ბარათი, სადაც დეტალურად იქნება ასახული საპროექტო გადაწყვეტილებები და პროექტის განხორციელებისათვის საჭირო ინფორმაცია. უნდა მომზადდეს  პროექტის მოცულობითი უწყისი სადაც დეტალურად იქნება ჩამოთვლილი პროექტის განხორციელებისთვის საჭირო სამუშაოების მოცულობები, ტიპები, მასალები და ა.შ. რეკომენდებულია რომ მოცულობების უწყისში ასახული იყოს მასალების სპეციფიკაციები და ტექნიკური პარამეტრები. მნიშვნელოვანია, რომ მომზადდეს ინფორმაცია საჭირო მილსადენებისა და არმატურის შესახებ, რომლის შესყიდვასაც განახორციელებს დამკვეთი და გადასცემს მშენებელ კონტრაქტორს. საპროექტო ორგანიზაციამ უნდა მოამზადოს ორი ტიპის მოცულობათა უწყისი, რომლისგან ერთი განკუთვნილი იქნება ტენდერისთვის და გადაეცემა სამშენებლო სამუშაოების განსახორციელებლად შერჩეულ კანდიდატების ფინანსური წინადადების მოსამზადებლად, ხოლო მეორე ვარიანტი (უფრო დეტალური) განკუთვნილი იქნება დამკვეთისათვის და საფუძვლად დაედება დეტალურ ხარჯთაღრიცხვას.   შესაძლებელია ერთი უნიფიცირებული ვარიანტის მომზადებაც თუმცა ამ შემთხვევაში მოცულობათა უწყისი ისეთნაირად უნდა იქნას მომზადებული, რომ მისაღები იყოს ორივე მიზნის მისაღწევად. 
პროექტისათვის ასევე უნდა მომზადდეს საინფორმაციო დაფა და მშენებლობის ორგანიზაციის გეგმა, რომელიც წარდგენილი იქნება მშენებლობის ნებართვის მისაღებად. 
დამატებით აიდიეს ბორჯომისათვის უნდა მომზადდეს კონფიდენციალური დოკუმენტი რომელშიც შეტანილი იქნება სამუშაოების ხარჯთაღრიცხვა. ხარჯთაღრიცხვა უნდა მომზადდეს დღეისათვის არსებული საბაზრო ფასების გათვალისწინებით, თუმცა მასში გათვალისწინებული უნდა იქნას  ბორჯომის პროექტის სპეციფიკა და მოთხოვნები. გათვალისწინებული უნდა იქნას პროექტის განხორციელება უმაღლესი ხარისხის მასალების გამოყენებით. ხარჯთაღრიცხვაში ასევე გათვალისწინებული უნდა იქნას რაიონის სპეციფიკა, ტერიტორიის მისვლადობა, სამუშაოების განხორციელების დროს მოსალოდნელი სირთულეები და ა.შ. პროექტანტმა დამკვეთს უნდა წარუდგინოს დეტალური ინფორმაცია არსებული სირთულეების დაშვებების და მოსალოდნელი ცვლილებების საჭიროების შესახებ და დეტალურად განუმარტოს მოსალოდნელი ზემოქმედება სამუშაოების ღირებულების კუთხით. 


3. მილსადენების საწყის წერტილებში შემაერთებელი კვანძის ინფრასტრუქტურის მოდერნიზება
პროექტის ფარგლებში უნდა მომზადდეს აღნიშნული კვანძების სრული მოდერნიზაციის საპროექტო გადაწყვეტები ისე, რომ:
· უზრუნველყოფილი იყოს დუბლირებული მიწოდება (2 ხაზი) 
· შესაძლებელი იყოს CIP პროცედურის შესრულება მიწოდების შეწყვეტის გარეშე 
· სისტემა იყოს ჰიგიენური 
· ყველა ელემენტი შესრულებული იყოს AISI 316 / 316L უჟანგავი ფოლადით 
· გათვალისწინებული იყოს CIP ხსნარის სადრენაჟო სისტემა

1. ტუმბოების საპროექტო გადაწყვეტა
1.1 რაოდენობა და სქემა
· გაერთიანებულ კვანძზე პროექტანტმა უნდა გაითვალისწინოს:
2 ტუმბო (პარალელურ რეჟიმში) 
· თითო ტუმბო უნდა ემსახურებოდეს ცალკე მილსადენს
· კონკრეტულ ჭაბურღილებზე შესაძლებელი იქნება მხოლოდ ჩაძირული ტუმბოს გამოყენება აღნიშნული სქემით წყლის მისაწოდებლად, უნდა შეთანხმდეს დამკვეთთან.

1.2 ფუნქციონალური მოთხოვნები
· თითოეული ტუმბო უნდა უზრუნველყოფდეს: 
· 100% დებიტს დამოუკიდებლად 
· უნდა იყოს შესაძლებელი: 
· ერთის მუშაობა / მეორის რეცხვა 
· მონაცვლეობა 
· ტუმბოები უნდა შეირჩეს დამკვეთთან უშუალო კონსულტაციით, ბორჯომის მინერალური წყლის სპეციფიკიდან გამომდინარე.

1.3 დამატებითი მოთხოვნები
სიხშირის რეგულატორი
· დაცვა: 
· dry-run protection 
· overload protection 

2. კოლექტორის/მანიფოლდის საპროექტო გადაწყვეტა
2.1 კონსტრუქცია
პროექტით უნდა განისაზღვროს ჰიგიენური კოლექტორი/მანიფოლდი, რომელიც უზრუნველყოფს:
· ჭაბურღილის წყლის განაწილებას 2 ხაზზე 
· ტუმბოების პარალელურ მუშაობას 
· CIP სისტემის მიერთებას 

2.2 ტექნიკური მოთხოვნები
· ყველა დამატებითი დეტალი უნდა იქნეს შეთანხმებული დამკვეთთან

3. სარქველები 
პროექტანტმა უნდა გაითვალისწინოს:
1. ჩამკეტი სარქველები
· თითოეულ ტუმბოზე 
· თითოეულ ხაზზე 
2. უკუსარქველები
· ტუმბოს გამოსასვლელზე 
3. ჰიგიენური სარქველები
ყველა სარქველის საჭიროება/არასაჭიროება დასაბუთებული და შეთანხმებული უნდა იყოს დამკვეთთან.

4. საზომი და კონტროლის მოწყობილობები
პროექტანტმა უნდა წარმოადგინოს ყველა საჭირო საზომი და კონტროლის მოწყობილობების სია რომელიც უზრუნველყოფს სისტემის გამართულ, დაცულ, გრძელვადიან და უწყვეტ მუშაობას.

5. CIP ინტეგრაცია
პროექტით უნდა განისაზღვროს:
· CIP inlet/outlet connection 
· CIP-ის სრული დაცლის/დრენაჟის სისტემის საპროექტო გადაწყვეტა 
ფუნქციონალი უნდა უზრუნველყოფდეს:
· მილსადენების რეცხვას 
· ტუმბოების რეცხვას 
· კოლექტორის სრულ რეცხვას 
 დიზაინის მოთხოვნები
· dead-leg ≤ 1.5D 
· სრული დრენაჟი 
· თვითდაცლა 

6. ბაიპასის საპროექტო გადაწყვეტა (საჭიროების შემთხვევაში)
პროექტით უნდა განისაზღვროს ბაიპასი:
· CIP რეჟიმში ნაკადის გადამისამართებისთვის 
· ჭაბურღილებს შორის (გამაერთიანებულ კვანძებში) 

7. ნებისმიერი სხვა დეტალი რომელიც დამკვეთს არ აქვს გათვალისწინებული და პროექტანტის გამოცდილებიდან გამომდინარე იქნება შემოთავაზებული მისასალმებელია და  ექვემდებარება განხილვას.


4. სატუმბი სადგურების მოდერნიზაციის საპროექტო მოთხოვნები
1. ზოგადი მოთხოვნა
პროექტის ფარგლებში უნდა მომზადდეს სატუმბი სადგურების სრული მოდერნიზაციის საპროექტო გადაწყვეტები ისე, რომ:
· უზრუნველყოფილი იყოს უწყვეტი მუშაობა CIP პროცესის დროს
· სისტემამ იმუშაოს დუბლირებული სქემით
· შესაძლებელი იყოს მონაცვლეობითი ოპერაცია 
· ინფრასტრუქტურა იყოს ჰიგიენური და შესრულებული უჟანგავი ფოლადით (316 მარკის)
· უნდა მოხდეს ინფრასტრუქტურის მოდერნიზაციის ფარგლებში CIP პროცედურის დროს საჭირო მტკნარი წყლის რაოდენობის კალკულაცია და შესაბამისობის შემოწმება.
· CIP პროცედურის დროს მინერალური წყლის დანაკარგის კალკულაცია.
2. ფუნქციური დანიშნულება
სატუმბი სადგური უნდა უზრუნველყოფდეს:
· ჭაბურღილებიდან წყლის მიღებას
· წყლის მიწოდებას ქარხანაში
· CIP სისტემის მართვას
3. ძირითადი კომპონენტები
სადგური უნდა მოიცავდეს:
· მიმღები ავზები
· მანიფოლდის სისტემა
· სატუმბი აგრეგატები
· CIP სისტემა
· ავტომატიზაცია
4. მიმღები ავზები 
4.1 რაოდენობა
2 ცალი ავზი თითო სადგურზე
4.2 ფუნქცია
· წყლის დაგროვება
· უწყვეტი მიწოდების უზრუნველყოფა
· მონაცვლეობითი მუშაობა
4.3 სამუშაო რეჟიმი
	რეჟიმი
	ავზი 1
	ავზი 2

	ნორმალური
	მუშაობს
	მუშაობს

	CIP
	მუშაობს
	ირეცხება

	როტაცია
	ირეცხება
	მუშაობს


4.4 ტექნიკური მოთხოვნები
აღჭურვილობა:
· CIP spray ball
· დონის მზომი სენსორები
· ავზის გადავსებისგან დაცვა
· სადრენაჟო სისტემა
· დადებითი წნევის შექმნა ავზში 
5. მანიფოლდის სისტემა
5.1 ფუნქცია
· შემომავალი ნაკადების მიღება
· ავზებზე გადანაწილება
· ქარხანაში მიწოდების მართვა
· CIP ნაკადების გადართვა
6. სატუმბი აგრეგატები
ტუმბოები უნდა შეირჩეს დამკვეთთან უშუალო კონსულტაციით, ბორჯომის მინერალური წყლის სპეციფიკიდან გამომდინარე.
7. CIP სისტემა
7.1 კომპონენტები
პროექტით უნდა განისაზღვროს:
· CIP ტუმბო
· ქიმიური ავზი
· დოზირების სისტემა
7.2 ფუნქციები
· მილსადენების რეცხვა
· ავზების რეცხვა

7.3 CIP ლოგიკა
უნდა უზრუნველყოფდეს:
· ნებისმიერი მიმართულებით რეცხვას
· სრული სისტემის დაფარვას
· ავზების მონაცვლეობით რეცხვას
8. ბაიპასები და გადართვის სქემა
პროექტით უნდა განისაზღვროს:
· ავზებს შორის გადართვა
· ხაზებს შორის გადართვა
· CIP ბაიპასები
9. ჰიდრავლიკური მოთხოვნები
უნდა უზრუნველყოფდეს:
· სტაბილური წნევა
· ნაკადის თანაბარი განაწილება
· ჰიდრავლიკური დანაკარგების მინიმიზაცია
10. ჰიგიენური მოთხოვნები
· მკვდარი ზონები არ უნდა არსებობდეს
· სრული დრენაჟი
· CIP სრულად უნდა ფარავდეს ყველა ელემენტს
11. ნებისმიერი სხვა დეტალი რომელიც დამკვეთს არ აქვს გათვალისწინებული და პროექტანტის გამოცდილებიდან გამომდინარე იქნება შემოთავაზებული მისასალმებელია და  ექვემდებარება განხილვას.
12. CIP-ისთვის საჭირო მტკნარი წყლის რაოდენობის განსაზღვრა

ავტომატიზაცია და SCADA სისტემასთან ინტეგრაცია
დამკვეთს დანერგილი აქვს SCADA სისტემა. საპროექტო ორგანიზაციამ პროექტირებისას უნდა გაითვალისწინოს ახალი/მოდერნიზებული ინფრასტრუქტურის არსებულ SCADA სისტემასთან ინტეგრაციის შესაძლებლობა. აღნიშნული დავალება არ მოიცავს SCADA სისტემის პროგრამირებას, მოწყობილობების მონტაჟს ან სისტემის ფაქტობრივ გაშვებას, თუ ეს ცალკე არ იქნება შეთანხმებული.
პროექტანტმა უნდა მოამზადოს მხოლოდ ინტეგრაციისთვის საჭირო საპროექტო და ტექნიკური დოკუმენტაცია.
საპროექტო დოკუმენტაცია უნდა მოიცავდეს მინიმუმ:
· საჭირო სენსორების, ტუმბოების, სარქველების და საზომი მოწყობილობების ჩამონათვალს; 
· შემავალი და გამავალი სიგნალების სიას (I/O List); 
· მართვის ძირითადი რეჟიმების აღწერას: ნორმალური რეჟიმი, CIP რეჟიმი, ერთი ხაზის მუშაობა, ავარიული/რეზერვის რეჟიმი; 
· ძირითადი ავარიული სიგნალებისა და ბლოკირებების აღწერას; 
· SCADA-ზე გამოსატანი ძირითადი პარამეტრების ჩამონათვალს: დებიტი, წნევა, დონე, ტუმბოების სტატუსი, სარქველების სტატუსი, CIP რეჟიმი და განგაშები; 
· P&ID ნახაზებზე ყველა ავტომატიზაციის ელემენტის ასახვას შესაბამისი ტეგებით.
· ნებისმიერი სხვა დეტალი რომელიც დამკვეთს არ აქვს გათვალისწინებული და პროექტანტის გამოცდილებიდან გამომდინარე იქნება შემოთავაზებული მისასალმებელია და  ექვემდებარება განხილვას.


 საპროექტო წინადადება  
დაინტერესებულმა კანდიდატებმა უნდა მოამზადონ ტექნიკური და ფინანსური წინადადება შესასრულებელ სამუშაოებზე. წინადადება უნდა მოიცავდეს ინფორმაციას კომპანიის დასახელებას, ინფორმაციას მისი შესაძლებლობების და გამოცდილების შესახებ, ინფორმაციას შესრულებულ პროექტებზე. კომპანიას ან ფიზიკურ პირს უნდა ჰქონდეს მინიმუმ 5 წლიანი გამოცდილება ანალოგიური სამუშაოების შესრულებაში. უპირატესობა მიენიჭება კანდიდატებს, რომელთაც აქვთ მინერალური წყლების მილსადენების სისტემების პროექტირების გამოცდილება და კარგად იცნობენ ბუტილირებული წყლებისათვის დადგენილ მოთხოვნებს. 
ტექნიკური წინადადება უნდა მოიცავდეს კანდიდატის მიერ შესასრულებელი სამუშაოების აღწერას, სამუშაოს განხორციელების ეტაპებს, მასში ჩართულ პერსონალს და თითოეულ ეტაპზე დამკვეთისათვის წარსადგენ ინფორმაცია. რეკომენდებულია რომ კანდიდატმა ორგანიზაციამ წარმოადგინოს მის მიერ განხორციელებული პროექტებიდან ნახაზების მაგალითები დეტალების მითითებით. კომპანიას უნდა გააჩნდეს ტოპოგრაფიულ გეგმებთან და საქართველოს საჯარო რეესტრის ბაზებთან მუშაობის გამოცდილება. შესრულებული უნდა ჰქონდეს მაღალი ან საშუალო წნევის მილსადენების პროექტირების სამუშაოები. სატუმბი სადგურის მოწყობის პროექტირების სამუშაოები ჩამოსასხმელი წყლისთვის. უპირატესობა მიენიჭება მთიან რელიეფზე მუშაობის გამოცდილების მქონე ორგანიზაციებს.  ასევე მნიშვნელოვანია რომ კომპანიას საინჟინრო გამოცდილებასთან ერთად ჰქონდეს გეოსაინფორმაციო სისტემებში მუშაობის გამოცდილება, ასევე ინფრასტრუქტურული ობიექტებში შეთანხმებებისა და ტექნიკური პირობების მიღების გამოცდილება. 
წინადადებაში მოცემული უნდა იყოს ინფორმაცია საპროექტო გუნდის შესახებ, აღწერილი უნდა იყოს შემოთავაზებული თანამშრომლების კვალიფიკაცია და გამოცდილება, ასევე თითოეული თანამშრომლისთვის განკუთვნილი როლი პროექტის მომზადების პროცესში. 
ტექნიკური წინადადება უნდა მოიცავდეს სამუშაოების განხორციელების გრაფიკს ძირითადი ინდიკატორების ჩვენებით. ინდიკატორები (დამკვეთისათვის წარსადგენი ინფორმაცია) დაკავშირებული უნდა იყოს ტექნიკურ სამუშაოებთან და შეთანხმებებთან, საპროექტო მასალების წარდგენასთან შესათანხმებლად ან სანებართვოდ. 
 ფინანსური ნაწილი უნდა მოიცავდეს შესასრულებელი სამუშაოების ჩამონათვალს, თითოეული სახის სამუშაოს ღირებულების ჩვენებით და პროექტის საერთო ღირებულების ჩვენებით. ანაზღაურება მოხდება საბანკო გადარიცხვის გზით ეტაპობრივად გათვალისწინებული უნდა იქნას მაქსიმუმ ანაზღაურების 4 ეტაპი. შემთხვევაში, თუ კანდიდატი მოითხოვს ავანსს, მან უნდა წარმოადგინოს საბანკო გარანტია მინიმუმ საავანსო თანხაზე. რეკომენდებულია რომ ასევე წარმოდგენილი იქნას თანამშრომელთა სია თითოეული თანამშრომლის მიერ გასაწევი მომსახურების ხანგრძლივობების ჩვენებით, თუმცა აღნიშნული არ არის აუცილებელი პირობა. ფინანსურ წინადადებაში შესაძლებელია გარკვეული სამუშაოების ცალკე გათვალისწინება (მაგალითად ტყის ინვენტარიზაციის ან საინჟინრო გეოლოგიური კვლევების სამუშაოები).
ფინანსური წინადადება უნდა იყოს ფიქსირებულ თანხაზე, რომელიც მოიცავს სამუშაოების სრულ მოცულობას სპეციალური სამუშაოების გამოკლებით ან ჩათვლით რაც მკაფიოდ უნდა იქნას გამოყოფილი. რეკომენდებულია წინადადების წარმოდგენა ქართულ ლარში დამატებული ღირებულების გადასახადის ცალკე ჩვენებით. შესაძლებელია წინადადების წარმოდგენა უცხოურ ვალუტაში, თუმცა ანაზღაურება განხორციელდება მიმდინარე კურსის შესაბამისად. 


დამატებითი კითხვების ან დაზუსტებების შემთხვევაში გთხოვთ მოგვმართოთ.

ლაშა გვაზავა - lgvazava@borjomi.com შპს IDS ბორჯომი საქართველო,
 ვახტანგ შარაშენიძე - vsharashenidze@borjomi.com სს,, ბორჯომმინწყლები ‘’
მისამართი:
IDS ბორჯომი საქართველო, თბილისი, ბიძინა კვერნაძის ქუჩა N 10
 სს ,,ბორჯომმინწყლები“ ბორჯომი, ბარათაშვილის ქუჩა N5
 www.borjomi.com

